กฎกระทรวงกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลอ่าวน้อยตำบลประจวบคีรีขันธ์ตำบลเกาะหลัก และตำบลคลองวาฬอำเภอเมืองประจวบคีรีขันธ์ จังหวัดประจวบคีรีขันธ์พ.ศ.๒๕๔๗[๑] อาศัยอำนาจตามความในมาตรา ๕ (๓) แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ ดังต่อไปนี้ข้อ ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีก หรือขายส่ง หรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวัน แต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผล หรือผลิตภัณฑ์ของชุมชนบริเวณที่ ๑ หมายความว่า พื้นที่บริเวณดังต่อไปนี้ทิศเหนือ จดเส้นตั้งฉากกับทางหลวงแผ่นดินหมายเลข ๔ (ถนนเพชรเกษม)ตรงจุดที่อยู่ห่างจากกึ่งกลางสะพานข้ามคลองบางนางรม ไปทางทิศตะวันตกระยะ ๑,๐๐๐ เมตร จดทางหลวงชนบท ปข. ๔๐๒๕ บ้านนิคม- บ้านม่องล่าย ฟากเหนือ จดถนนสายป่าช้าจีน ฟากเหนือ จนบรรจบกับถนนกรมโยธาธิการ ปข.๒๐๒๑ สายคั่นกระได - ทุ่งมะเม่า จดเส้นตั้งฉากกับทางรถไฟสายใต้จนบรรจบกับชายฝั่งทะเลอ่าวไทย และเส้นตั้งฉากกับชายฝั่งทะเลอ่าวไทย เป็นระยะขนาน ๑,๐๐๐ เมตร กับชายฝั่งทะเลอ่าวไทยไปทางทิศตะวันออกทิศตะวันออก จดเส้นขนานระยะ ๑,๐๐๐ เมตร กับชายฝั่งทะเลอ่าวไทย ไปทางทิศตะวันออก และเส้นขนานระยะ ๒๐๐ เมตร กับชายฝั่งของเกาะหลักและเกาะแรดทิศใต้ จดแนวกึ่งกลางคลองหว้าโทน ซึ่งเป็นเส้นแบ่งเขตตำบลคลองวาฬกับตำบลห้วยทราย จนบรรจบกับชายฝั่งทะเลอ่าวไทย ทิศตะวันตก จดเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม) ไปทางทิศตะวันตก และทิศเหนือ บรรจบจุดเริ่มต้นเว้นแต่พื้นที่บริเวณที่ ๒บริเวณที่ ๒ หมายความว่า พื้นที่บริเวณดังต่อไปนี้๒.๑ ทิศเหนือ จดถนนสาธารณะไม่ปรากฏชื่อ ฟากใต้ และจดเส้นตั้งฉากกับเขตทางรถไฟสายใต้ตรงจุดที่อยู่ห่างจากเขตทางรถไฟสายใต้ตัดกับถนนวัดพระธาตุเขาถ้ำ - วัดอ่าวน้อย ไปทางทิศเหนือตามแนวเขตทางรถไฟสายใต้ เป็นระยะ ๕๐๐ เมตรทิศตะวันออก จดที่สาธารณะเลียบชายฝั่งทะเลทิศใต้ จดถนนสาธารณะไม่ปรากฏชื่อ ฟากเหนือ จดเส้นตั้งฉากกับเขตทางรถไฟสายใต้ ตรงจุดที่อยู่ห่างจากเขตทางรถไฟสายใต้ตัดกับถนนวัดพระธาตุเขาถ้ำ(วัดอ่าวน้อย) ไปทางทิศใต้ตามแนวเขตทางรถไฟสายใต้ เป็นระยะทาง ๔๐๐ เมตร ไปทางทิศตะวันตกเส้นตั้งฉากกับศูนย์กลางทางรถไฟสายใต้ ไปทางทิศตะวันตก บรรจบกับเส้นขนานระยะ ๕๐๐เมตร ที่จุดที่เส้นขนานระยะ ๕๐๐ เมตร ตัดกับถนนเพชรเกษม บ้านปึง บ้านคั่นกระไดไปทางทิศใต้ตามแนวเส้นขนานเป็นระยะ ๔๐๐ เมตรทิศตะวันตก จดเส้นขนานระยะ ๕๐๐ เมตร กับกึ่งกลางทางรถไฟสายใต้ ไปทางทิศเหนือจดทางหลวงชนบท ปข. ๔๐๒๕ บ้านนิคม- บ้านม่องล่าย จดเส้นตั้งฉากกับทางหลวงชนบท ปข. ๔๐๒๕ บ้านนิคม - บ้านม่องล่าย ไปทางทิศตะวันออกเฉียงเหนือ บรรจบกับถนนสาธารณะไม่ปรากฏชื่อ ฟากใต้ทั้งนี้ ไม่รวมถึงบริเวณดังต่อไปนี้ทิศเหนือ จดเส้นตั้งฉากกับเขตรถไฟสายใต้ ตรงจุดที่อยู่ห่างจากถนนวัดพระธาตุเขาถ้ำ(วัดอ่าวน้อย) บรรจบกับเขตทางรถไฟสายใต้ ไปทางทิศเหนือตามแนวทางรถไฟสายใต้เป็นระยะ ๓๐๐ เมตรทิศตะวันออก จดเขตทางรถไฟสายใต้ ฟากตะวันตกทิศใต้ จดถนนวัดพระธาตุเขาถ้ำ (วัดอ่าวน้อย) ฟากเหนือโรงเรียนบ้านคั่นกระไดและสถานีอนามัยคั่นกระไดทิศตะวันตก จดทางหลวงชนบท ปข. ๔๐๒๕ บ้านนิคม - บ้านม่องล่าย ฟากตะวันออก และวัดคั่นกระได๒.๒ ทิศเหนือ จดที่พักสงฆ์พระธาตุเขาถ้ำคั่นกระไดและเขาคั่นกระไดทิศตะวันออก จดที่สาธารณะเลียบชายฝั่งทะเลอ่าวน้อย และเขตป่าสงวนแห่งชาติป่าเขาตาม่องล่ายทิศใต้ จดคลองสาธารณะไม่ปรากฏชื่อ ฝั่งตะวันออก ถนนสาธารณะไม่ปรากฏชื่อ ฟากเหนือ และถนนสวนสน ฟากเหนือทิศตะวันตกจดฝ่ายปฏิบัติการพิเศษ (ศูนย์ฝึกสมานมิตร) กองอาสารักษาดินแดน กรมการปกครอง สำนักงานทรัพยากรธรณี จังหวัดประจวบคีรีขันธ์ สำนักงานตรวจบัญชีสหกรณ์ และสถานีตรวจอากาศประจวบคีรีขันธ์ จดแนวเขตเทศบาลเมืองประจวบคีรีขันธ์ จดเส้นขนาน ๒๐๐ เมตร ศูนย์กลางทางหลวงชนบท ปข. ๔๐๒๕ บ้านนิคม- บ้านม่องล่าย ตรงจุดที่อยู่ตามแนวเส้นตั้งฉากกับศูนย์กลางทางหลวงชนบท ปข. ๔๐๒๕ บ้านนิคม- บ้านม่องล่าย ที่จุดซึ่งอยู่ห่างจากทางหลวงชนบท ปข. ๔๐๒๕ บ้านนิคม - บ้านม่องล่าย บรรจบกับถนนวัดพระธาตุเขาถ้ำ (วัดอ่าวน้อย)ไปทางทิศเหนือตามแนวถนนวัดพระธาตุเขาถ้ำ (วัดอ่าวน้อย) เป็นระยะ ๔๐๐ เมตร เป็นเส้นตรงไปทางทิศตะวันออกบรรจบกับถนนวัดพระธาตุเขาถ้ำ (วัดอ่าวน้อย) ฟากตะวันออกทั้งนี้ไม่รวมถึงที่สาธารณสมบัติของแผ่นดินตามหนังสือสำคัญสำหรับทางหลวงที่ ปข. ๐๑๐๒ และบริเวณดังต่อไปนี้ทิศเหนือจดเส้นตั้งฉากกับถนนวัดพระธาตุเขาถ้ำ(วัดอ่าวน้อย) ตรงจุดที่ถนนวัดพระธาตุเขาถ้ำ (วัดอ่าวน้อย) บรรจบกับทางหลวงชนบท ปข. ๔๐๒๕ บ้านนิคม - บ้านม่องล่ายทิศตะวันออก จดเส้นขนาน ๑๐๐ เมตร ศูนย์กลางทางหลวงชนบท ปข. ๔๐๒๕บ้านนิคม - บ้านม่องล่ายทิศใต้ จดเส้นตั้งฉากกับทางหลวงชนบท ปข. ๔๐๒๕ บ้านนิคม- บ้านม่องล่าย ตรงจุดที่อยู่ห่างจากทางหลวงชนบท ปข. ๔๐๒๕ บ้านนิคม- บ้านม่องล่าย บรรจบกับถนนวัดพระธาตุเขาถ้ำ (วัดอ่าวน้อย) ไปทางทิศตะวันออกเฉียงใต้ตามแนวทางหลวงชนบท ปข. ๔๐๒๕ บ้านนิคม - บ้านม่องล่าย เป็นระยะ ๓๐๐ เมตรทิศตะวันตก จดทางหลวงชนบท ปข. ๔๐๒๕ บ้านนิคม- บ้านม่องล่าย ฟากตะวันออก๒.๓ ทิศเหนือ จดฝ่ายปฏิบัติการพิเศษ (ศูนย์ฝึกสมานมิตร) กองอาสารักษาดินแดน กรมการปกครอง สำนักงานทรัพยากรธรณีจังหวัดประจวบคีรีขันธ์ สำนักงานตรวจบัญชีสหกรณ์ และสถานีตรวจอากาศประจวบคีรีขันธ์ทิศตะวันออก จดถนนประจวบ - อ่าวน้อย ฟากตะวันตกทิศใต้ จดวัดธรรมิการามวรวิหาร (คณะเหนือ)ทิศตะวันตก จดคลองบางนางรม ฝั่งตะวันออก และเส้นขนานระยะ ๑๐๐ เมตร กับศูนย์กลางถนนสวนสน๒.๔ ทิศเหนือ จดเส้นตั้งฉากกับเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)ตรงจุดที่ถนนเพชรเกษม หนองพังพวย บรรจบกับทางหลวงแผ่นดินหมายเลข ๔ (ถนนเพชรเกษม)ฟากตะวันตก ไปทางทิศตะวันออก จนบรรจบกับเขตทางรถไฟสายใต้ ฟากตะวันตกทิศตะวันออก จดเขตทางรถไฟสายใต้ ฟากตะวันตก จดการไฟฟ้าส่วนภูมิภาคจังหวัดประจวบคีรีขันธ์ เลียบถนนดอนเหียง ไร่โค้ง ฟากตะวันตก ไปทางทิศใต้ บรรจบทางหลวงแผ่นดินหมายเลข ๓๒๖ทิศใต้ จดทางหลวงแผ่นดินหมายเลข ๓๒๖ ฟากเหนือ โรงเรียนเทศบาลบ้านค่ายทิศตะวันตก จดเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม) และสถานีตำรวจทางหลวง ๓ กองกำกับการ ๒๒.๕ ทิศเหนือ จดทางหลวงแผ่นดินหมายเลข ๓๒๖ ฟากใต้ จดสำนักงานที่ดินจังหวัดประจวบคีรีขันธ์ และโรงซ่อมเครื่องจักรกล รพช.จังหวัดประจวบคีรีขันธ์ทิศตะวันออก จดถนนพิทักษ์ชาติ ฟากตะวันออก ซอยสตรีการช่าง ฟากเหนือ และเลียบทางรถไฟสายใต้ ฟากตะวันตก ถนนเกาะหลัก บรรจบทางหลวงแผ่นดินหมายเลข ๓๑๖๗ทิศใต้ จดเส้นตั้งฉากกับเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)ตรงจุดที่อยู่ห่างจากศูนย์กลางถนนสายหนองบัว บรรจบกับศูนย์กลางทางหลวงแผ่นดินหมายเลข ๔ (ถนนเพชรเกษม)ไปทางทิศใต้ ตามแนวทางหลวงแผ่นดินหมายเลข ๔ (ถนนเพชรเกษม) เป็นระยะ ๓๕๐ เมตรทิศตะวันตก จดเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม) และโรงเรียนเทศบาลบ้านหนองบัว ๒.๖ ทิศเหนือ จดถนนเกาะหลัก ฟากใต้ วัดเกาะหลักทิศตะวันออก จดถนนวีรกรรม ฟากตะวันตกทิศใต้ จดแนวเขตเทศบาลเมืองประจวบคีรีขันธ์ทิศตะวันตก จดถนนเลียบทางรถไฟสายใต้ ฟากตะวันออก เขตทางรถไฟสายใต้ ถนนเกาะหลักฟากใต้ ๒.๗ ทิศเหนือ จดเขตป่าสงวนแห่งชาติป่าคลองวาฬทิศตะวันออก จดทางหลวงแผ่นดินหมายเลข ๓๑๖๗ ฟากตะวันตกทิศตะวันตก จดเขตทางรถไฟสายใต้ ฟากตะวันออก และเส้นตั้งฉากกับเขตทางรถไฟสายใต้ตรงจุดที่อยู่ห่างจากทางหลวงแผ่นดินหมายเลข ๓๑๖๗ ตัดกับทางรถไฟสายใต้ ไปทางทิศเหนือ ตามแนวเขตทางรถไฟสายใต้ เป็นระยะ ๑,๒๐๐ เมตร และเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข๓๑๖๗๒.๘ ทิศเหนือ จดวัดคลองวาฬและโรงเรียนบ้านคลองวาฬทิศตะวันออก จดเส้นขนานระยะ ๒๐๐ เมตร กับศูนย์กลางทางหลวงชนบท ปข.๒๐๖๓ บ้านหัวโทน บ้านคลองวาฬ และจดซอยเทศบาล ๑๐ ฟากเหนือ จดสถานีจ่ายน้ำประปาคลองวาฬ การประปาส่วนภูมิภาค จดเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข๓๑๖๗ จดซอยพัฒนา ฟากใต้ทิศใต้ จดถนนแยกป้อมตำรวจ - หนองหิน ฟากตะวันตกทิศตะวันตก จดทางหลวงแผ่นดินหมายเลข ๓๑๖๗ ฟากตะวันออก๒.๙ ทิศเหนือ จดสถานีวิจัยประมงคลองวาฬ มหาวิทยาลัยเกษตรศาสตร์ ศูนย์พัฒนาการเพาะเลี้ยงสัตว์น้ำชายฝั่งประจวบคีรีขันธ์ กรมประมง และคลองวาฬ ฝั่งใต้ทิศตะวันออก จดที่สาธารณะชายฝั่งริมทะเลทิศใต้ จดเส้นขนานระยะ ๓๐๐ เมตร กับศูนย์กลางซอยเทศบาล ๒๔ทิศตะวันตก จดทางหลวงแผ่นดินหมายเลข ๓๑๖๗ ฟากตะวันออก ถนนแยกป้อมตำรวจหนองหิน ฟากตะวันออก และทางหลวงชนบท ปข.๒๐๖๓ บ้านหัวโทน บ้านคลองวาฬ ฟากตะวันออกทั้งนี้ไม่รวมถึงสถานที่ราชการ สถาบันการศึกษา และศาสนสถานทั้งนี้ ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่ตำบลอ่าวน้อย ตำบลประจวบคีรีขันธ์ ตำบลเกาะหลัก และตำบลคลองวาฬ อำเภอเมืองประจวบคีรีขันธ์ จังหวัดประจวบคีรีขันธ์ ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภท ดังต่อไปนี้(๑) ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๓๐๐ ตารางเมตรขึ้นไป(๒) ภายในบริเวณที่ ๒ ห้ามบุคคลใดก่อสร้างอาคารดังต่อไปนี้(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน ๑,๐๐๐ ตารางเมตร(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๓๐๐ ตารางเมตร แต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑. ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ ช่องทาง หรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่ ๑๔ เมตรขึ้นไป ไม่น้อยกว่า ๑๐๐ เมตร๓.มีที่ว่างไม่น้อยกว่า ๗๐ ใน ๑๐๐ส่วนของพื้นที่ดินที่ใช้เป็นที่ตั้งอาคาร๔.มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน ๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ ๒๐๖. มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๕๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคาร ห่างจากเขตที่ดินของผู้อื่น หรือเขตทางของถนนสาธารณะไม่น้อยกว่า ๑๕ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน ๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอ ศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า ๑ คัน ต่อพื้นที่อาคาร ๔๐ ตารางเมตร เศษของ ๔๐ ตารางเมตรให้คิดเป็น ๔๐ ตารางเมตร๑๐. ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตร ต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๕ อาคารที่ได้รับใบอนุญาตหรือใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับ และยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบ]๑. แผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในท้องที่ตำบลอ่าวน้อย ตำบลประจวบคีรีขันธ์ ตำบลเกาะหลักและตำบลคลองวาฬ อำเภอเมืองประจวบคีรีขันธ์ จังหวัดประจวบคีรีขันธ์ พ.ศ. ๒๕๔๗(ดูข้อมูลภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลอ่าวน้อย ตำบลเกาะหลัก ตำบลประจวบคีรีขันธ์ และตำบลคลองวาฬ อำเภอเมืองประจวบคีรีขันธ์ จังหวัดประจวบคีรีขันธ์ ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่๕ กันยายน ๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ.๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิกและโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไป เพื่อประโยชน์ในด้านการรักษาคุณภาพสิ่งแวดล้อมการผังเมือง และการอำนวยความสะดวกแก่การจราจร จึงจำเป็นต้องออกกฎกระทรวงนี้ศุภชัย/พิมพ์๒๐ พฤษภาคม ๒๕๔๘ธัญกมล/ศุภสรณ์/ตรวจ๓๑พฤษภาคม ๒๕๔๘A+B[๑] รก.๒๕๔๗/พ๕๑ก/๑๗๔/๓ กันยายน๒๕๔๗